સાવરકુંડલા ખાતે આવેલ કે.કે મહેતા સરકારી હોસ્પિટલમાં દાખલ થયેલ એક મહિલાને પેટના ઓપરેશન દરમ્યાન રાત્રે તાત્કાલિક બ્લડની જરૂરિયાત પડી હતી. પરંતુ કેટલાક દિવસોથી અમરેલીમાં આવેલ બ્લડ બેન્ક અગમ્ય કારણોસર બંધ છે. જેથી આ બહેનને O-નેગેટિવ બ્લડની જરૂરિયાત હોય ત્યારે સાવરકુંડલા શહેરમાં વિવિધ લોકો મારફત તપાસ કરાવતા કૃષ્ણ ગૌશાળાના મંત્રી બળવંત મહેતાનું બ્લડગ્રુપ O-નેગેટિવ હોય તેઓ પાસે જઇ જણાવતા બળવંત મહેતા રક્તદાન કરવા તૈયાર થયા હતા. અમરેલી બ્લડ બેન્ક બંધ હોવાને કારણે બળવંત મહેતાને રાત્રે ૧:3૦ કલાકે મહુવા મુકામે બ્લડ બેંકમાં લઈ જવાયા હતા. જયાં રકતદાન કર્યા બાદ જરૂરતમંદ મહિલાને તે લોહી ચડાવવામાં આવ્યું હતું.